Nikke Knatterton (piirrossarja)

Nikke Knatterton: Mestarietsivän seikkailut () on vuonna 1978 valmistunut 15-osainen länsisaksalainen piirrossarja televisiolle. Piirrosarja perustuu saksalaisen sarjakuvapiirtäjän Manfred Schmidtin luomaan yksityisetsivähahmoon Nikke Knattertoniin. ==Sarjan syntyhistoria== Manfred Schmidt oli piirtänyt mustavalkoista Knatterton-sarjakuvaa Quick-lehteen vuosina 1950–1959 ja sen jälkeen siirtynyt lehden matkareportteriksi. Vuonna 1970 Schmidt jäi vaille työtä ja olisi halunnut siirtyä Stern-lehden palvelukseen, mutta hänellä oli yhä voimassa sopimus, joka esti häntä työskentelemästä muissa lehdissä kuin Quickissä. Niinpä hän perusti talonsa kellariin piirroselokuvastudion ja ryhtyi tekemään lyhyitä mainoselokuvia ystävänsä ja naapurinsa Loriot’n esimerkin mukaisesti. Mainoselokuvien lisäksi hän alkoi valmistaa piirrosfilmejä argentiinalaisen Guillermo Mordillon sarjakuvista. Televisioyhtiö Bavaria ehdotti hänelle Nikke Knatterton -sarjakuvien animointia. Niinpä Schmidt tuotti, käsikirjoitti ja ohjasi 15 värillistä piirrosseikkailua, joita WDR esitti viiden minuutin annoksina alkuillan ohjelmistossa.Sackmann 2013: 71–73. Animoijana toimi slovenialainen Miki (Miklavž) Muster. Piirroselokuvat seuraavat vain väljästi sarjakuvatarinoita. Sarjakuvien lailla myös animaatiot sisältävät alastomuutta, seksuaalisia vihjailuja ja absurdeja juonenkäänteitä. Kertojan lisäksi sarjassa ei oikeastaan ole puhetta, sillä hahmojen suiden liikkuessa kuuluu lähinnä erilaisia vonkuvia äänitehosteita. ==Esitykset== Sarja esitettiin ensimmäisen kerran Länsi-Saksassa vuonna 1978 ja Suomessa suomeksi puhuttuna vuonna 1989. Suomessa jaksojen kertojana toimi Jarmo Koski. Kosken mukaan sarjaa tehtiin kuin suoraa lähetystä. Lisäksi Titta Jokinen toimi toisena kertojana sarjan 2. jaksossa "Alibi-baarin salaisuudet". ==Videojulkaisut== Sarjan jaksoja julkaistiin Saksassa VHS-tallenteina vuonna 1992Sackmann 2013: 73. ja kaikki jaksot DVD:nä huhtikuussa 2001 ja Suomessa suomenkielisenä DVD:nä huhtikuussa 2008.Finnkino – Nikke Knatterton. Suomalainen DVD myi kultalevyn verran muutamassa kuukaudessa. Saksalainen 2 DVD:n julkaisu sisältää lisämateriaalina Manfred Schmidtin haastattelun.Rewind DVD Comparisons: Nick Knatterton (TV). ==Jaksot== # Tunnetko Knattertonin? (Kennen Sie Knatterton?) # Alibi-baarin salaisuudet (Die Geheimnisse der Alibi-Bar) # Aina perjantaisin (Freitags immer) # Tiirikoita, turvasäilöjä ja tekijöitä (Täter, Türen und Tresore) # Kauko-ohjattu mehiläinen (Die ferngelenkte Super-Biene) # Seteleitä, letukoita ja huijareita (Miezen, Macher und Moneten) # Urkkijoita, hölmöjä ja haihattelijoita (Spesen, Spinner und Spione) # Tuliaseita ja tietokoneita (Ballermänner und Computer) # Käteistä, koruja ja koukeroita (Bargeld, Betten und Brillianten) # Keräilijöitä, väärentäjiä ja varkaita (Sammler, Fälscher und Ganoven) # Rikollinen liemikuutio (Der kriminelle Brühwürfel) # Pää putosi jokeen (Ein Kopf fiel in die Themse) # Ryöstäjiä, tyttöjä ja hotelleja (Greifer, Girls und Grandhotels) # Muotia, maalareita ja malleja (Moden, Maler und Modelle) # Kujeita, kuhertelua ja kuvantekijöitä (Finten, Flirts und Filmmacher) ==Lähteet== ==Kirjallisuutta== * Luokka:Saksalaiset rikossarjat Luokka:1970-luvun piirrossarjat Luokka:ARD:n televisio-ohjelmat